OpenLLM-France/wikimedia huggingface dataset:
# Parc de la Bòbila

El Parc de la Bòbila és un parc situat al barri de Morera de Badalona, tot i que es troba en la frontera amb Bufalà i dona serveis a ambdós barris. En la seva primera fase estigué delimitat per l'avinguda Bac de Roda i els carrers Molí de la Torre i Torrent de la Font, a més del Parc Serentill; actualment s'estén al llarg de tota la riera, més enllà de Bac de Roda, i arriba pràcticament al carrer del Puigmal, de manera que compta amb una superfície total d'unes 3,5 ha.
L'espai del parc s'estén a banda i banda del Torrent de la Font, un curs fluvial avui canalitzat que converteix el parc en part d'un sistema fluvial que constitueix un autèntic corredor biològic dintre de la ciutat, que va des de l'autopista B-20 fins a la C-31.

## Transports

En els contorns del parc, algunes fora de les immediateses, té una sèrie de parades d'autobús, totes operades per TUSGSAL.
* B6 (Badalona H. Can Ruti - Badalona Estació Rodalies)
* B8 (Badalona Bonavista - Bufalà - La Morera - Bonavista)
* B9 (Badalona Bonavista - La Morera - Bufalà - Bonavista)
* B19 (Badalona H. Can Ruti - Barcelona H. Vall d'Hebron)
* B24 (Badalona H. Can Ruti - Barcelona Rda. St. Pere)
* B26 (Badalona H. Can Ruti - St. Adrià de Besòs Estació Rodalies)
* N2 (L'Hospitalet de Llobregat Av. Carrilet - Badalona Via Augusta)

## Referències

* 1 2 Ajuntament de Badalona. «La Bòbila». Arxivat de l'original el 14 de desembre 2013. [Consulta: 23 juny 2013].
* ↑ AMB Mobilitat. «Línia B6». Arxivat de l'original el 3 de març 2016. [Consulta: 23 juny 2013].
* ↑ AMB Mobilitat. «Línia B8». [Consulta: 23 juny 2013].
* ↑ AMB Mobilitat. «Línia B9». Arxivat de l'original el 3 de març 2016. [Consulta: 23 juny 2013].
* ↑ AMB Mobilitat. «Línia B19». Arxivat de l'original el 17 de juliol 2013. [Consulta: 23 juny 2013].
* ↑ AMB Mobilitat. «Línia B24». [Consulta: 23 juny 2013].
* ↑ AMB Mobilitat. «Línia B26». Arxivat de l'original el 30 de setembre 2020. [Consulta: 23 juny 2013].
* ↑ AMB Mobilitat. «Línia N2». [Consulta: 23 juny 2013].
# Groutita

La groutita és un mineral de la classe dels òxids, que pertany al grup del diàspor. Rep el nom en honor de Frank Fitch Grout (Rockford, Illinois, 24 de gener de 1880 - Minneapolis, Minnesota, 1 d'agost de 1958), petròleg de la Universitat de Minnesota, EUA.

## Característiques

La groutita és un òxid de fórmula química Mn$^{3+}$O(OH). Es tracta d'una espècie aprovada per l'Associació Mineralògica Internacional, i publicada per primera vegada el 1947. Cristal·litza en el sistema ortoròmbic. La seva duresa a l'escala de Mohs es troba entre 3,5 i 4.
Segons la classificació de Nickel-Strunz, la groutita pertany a «04.FD: Hidròxids amb OH, sense H₂O; cadenes d'octaedres que comparteixen angles» juntament amb els següents minerals: spertiniïta, bracewel·lita, diàspor, goethita, guyanaïta, montroseïta, tsumgallita, manganita, yttrotungstita-(Y), yttrotungstita-(Ce), frankhawthorneïta, khinita i parakhinita.

## Formació i jaciments

Va ser descrita a partir de mostres obtingudes a Mahnomen pit i a Sagamore Mangan No. 2 pit, tots dos indrets a la localitat de Ironton, al comtat de Crow Wing (Minnesota, Estats Units). Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida.

## Referències

* ↑ «Groutite» (en anglès). Mindat. [Consulta: 16 març 2021].
# Partida de Montoliu

Montoliu és una partida de terra del terme de Reus a la comarca catalana del Baix Camp. Els documents més antics conservats a l'Arxiu Municipal de Reus presenten però la grafia Montsoriu.
Es considera que aquesta partida està limitada per la carretera de La Selva i el Camí de Valls, el Barranc del Cementiri i la Riera d'Almoster, abans de convertir-se en Riera de la Quadra. El travessa el Camí del Burgar. Té al costat les partides del Matet, el Burgar, el Burgaret i Rojals.

## Referències

* ↑ "dicta Montsoriu ... cum itinere de Reus per quod itur al Burgar cum torrente de Masmortes". Capbreu 1585
* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 116. ISBN 8486387655.
# Erickson

* No s'ha de confondre amb Ericson o Ericsson.
Erickson és el nom dels següents personatges:
* Milton Erickson (1901, Aurum, Nevada - 1980), metge i hipnoterapeuta estatunidenc
* Bruce Erickson, paleontòleg i catedràtic de paleontologia del Science Museum of Minnesota
# CJS

CJS té els següents significats:
* Callejeros, formació de rock de l'Argentina
* Capità Jack Sparrow, personatge de ficció protagonista de la sèrie de pel·lícules Pirates of the Caribbean
* Canadian Journal of Surgery, revista científica especialitzada en temes de cirurgia
* cjs, codi ISO 639-3 del shor, llengua turquesa parlada a Sibèria
# Pere Marcer

Pere Marcer és el nom dels següents personatges:
* Pere Marcer i Cuscó (Avinyonet del Penedès, 1854 - Santiago de Xile, 1927), germà claretià, missioner a Xile
* Pere Marcer i Oliver (Sant Pere de Ribes, 1840 - Barcelona, 1925), religiós, científic i inventor català
# When Ladies Meet

* Aquest article tracta sobre la pel·lícula de 1941; per a la de 1933 dirigida per Harry Beaumont vegeu l'article When Ladies Meet (pel·lícula de 1933)
When Ladies Meet és una pel·lícula estatunidenca dirigida per Robert Z. Leonard, estrenada el 1941.

## Argument

Mary, que és escriptora, està escrivint una nova novel·la que parla d'un triangle amorós. Cau enamorada del seu editor, cosa que no és gust de qui la cobejava. El seu pretendent gelós la presenta llavors a la dona de l'editor, però sense revelar-li qui és.

## Repartiment

* Joan Crawford: Mary 'Minnie' Howard
* Robert Taylor: Jimmy Lee
* Greer Garson: Claire Woodruff
* Herbert Marshall: Rogers Woodruff
* Spring Byington: Bridget 'Bridgie' Drake
* Rafael Storm: Walter Del Canto
* Mona Barrie: Mabel Guiness
* Max Willenz: Pierre
* Florence Shirley: Janet Hopper
* Leslie Francis: Homer Hopper

## Nominacions

* Oscar a la millor direcció artística 1942 per Cedric Gibbons, Randall Duell, Edwin B. Willis
# Gigasaran

Gigasaran és un petit estat tributari protegit del sud de Kathiawar, a la presidència de Bombai, format per un únic poble, amb 4 tributaris separats. La població el 1881 era de 632 habitants. Els ingressos estimats eren de 500 habitants.
El tribut d'aquest zamindari era pagat per Amreli a compte d'alguns poblets que estaven en poder d'aquest estat.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Pardalot tacat

El pardalot tacat (Pardalotus punctatus) és una espècie d'ocell de la família dels pardalòtids (Pardalotidae) que habita boscos d'eucaliptus i garriga de l'est i sud d'Austràlia, al sud i sud-oest d'Austràlia Occidental, est de Queensland, est i sud-oest de Nova Gal·les del Sud, nord-oest, est i sud de Victòria, sud i sud-est d'Austràlia Meridional i Tasmània.

## Referències

* ↑ «Pardalot tacat». Cercaterm. TERMCAT, Centre de Terminologia. Rev. 22/04/2022(català)
# Linha Verde (Metro de Lisboa)

Mapa Linha Verde :
La Linha Verde, també anomenada Linha da Caravela (en català, línia verda i línia de la caravel·la), és una de les quatres línies de ferrocarril metropolità del Metro de Lisboa, Portugal. Té uns 9 quilòmetres de longitud i 13 estacions.

## Història

La primera estació d'aquesta línia, Rossio, va ser inaugurada el 1963. Fins al 1972 la línia va ser successivament perllongada fins a Alvalade, passant, entre d'altres, per les estacions de Socorro (actual Martim Moniz), Alameda i Areeiro. El 1993 va ser construït el tros Alvalade – Campo Grande. El 1998 es va concluir l'intercanviador de Baixa-Chiado, que permet l'eliminació del tros Restauradores – Rossio, i el tros Rossio – Campo Grande va ser desconnectat de la Línia Blava i va donar origen, juntament amb les estacions de Baixa-Chiado i Cais do Sodré, a aquesta línia.
El 2002 la línia va arribar a Telheiras.

## Projectes i expansions

Actualment existeixen plans per a l'expansió de la línia des de Telheiras fins a Pontinha, passant per l'Horta Nova, però encara no està prevista la construcció d'aquesta connexió.
# Ericson

* No s'ha de confondre amb Ericsson o Erickson.
Ericson és una població del Comtat de Wheeler a l'estat de Nebraska (Estats Units d'Amèrica).

## Demografia

Segons el cens del 2000, Ericson tenia 104 habitants, , 57 habitatges, i 29 famílies. La densitat de població era de 108,5 habitants per km².
Dels 57 habitatges en un 19,3% hi vivien nens de menys de 18 anys, en un 43,9% hi vivien parelles casades, en un 5,3% dones solteres, i en un 49,1% no eren unitats familiars. En el 49,1% dels habitatges hi vivien persones soles el 28,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,82 i el nombre mitjà de persones que vivien en cada família era de 2,55.
Per edats la població es repartia de la següent manera: un 19,2% tenia menys de 18 anys, un 1% entre 18 i 24, un 17,3% entre 25 i 44, un 36,5% de 45 a 60 i un 26% 65 anys o més.
L'edat mediana era de 54 anys. Per cada 100 dones de 18 o més anys hi havia 78,7 homes.
La renda mediana per habitatge era de 25.278 $ i la renda mediana per família de 35.500 $. Els homes tenien una renda mediana de 19.583 $ mentre que les dones 21.250 $. La renda per capita de la població era de 15.506 $. Cap de les famílies i l'11,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ericson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ericson». American Fact Finder. Oficina del Cens dels Estats Units, 12-01-2010.
# Resolució 2110 del Consell de Seguretat de les Nacions Unides

La Resolució 2110 del Consell de Seguretat de les Nacions Unides fou adoptada per unanimitat el 24 de juliol de 2013. Després de recordar les resolucions 1550 (2003), 1546 (2004), 1557 (2004), 1619 (2005) 1700 (2006), 1770 (2007), 1830 (2008), 1883 (2009), 1936 (2010), 2001 (2011), 2061 (2012) i 2107 (2013) sobre la situació a l'Iraq, el Consell a ampliar el mandat de la Missió d'Assistència de les Nacions Unides per a l'Iraq fins al 31 de juliol de 2014, amb la intenció de revisar el mandat original en un termini de dotze mesos.
La resolució també posa l'accent en la necessitat que el Govern Federal de l'Iraq continuï proporcionant seguretat i suport logístic al personal de les Nacions Unides, declarant l'"essencial" per a la UNAMI.

## Referències

* ↑ ONU. «SC extends for 1 year UN mission in Iraq, encouraging government to strengthen rule of law, combat terrorism, sectarian violence», 24-07-2013.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Calavera

* No s'ha de confondre amb caravel·la.
La calavera és el crani humà, format pels ossos de la cara i el neurocrani.

## Composició

| Parts de la calavera, vista frontal | Parts de la calavera, vista lateral |
La calavera d'un adult consta normalment de 22 ossos. A excepció de la mandíbula, tots els ossos estan units a través de sutures, que són articulacions que permeten una mobilitat molt reduïda. Trobem 8 ossos del neurocrani, una capa protectora envoltant l'encèfal. 14 ossos de l'esplencnocrani, que són els ossos que suporten la cara. Al temporal podem trobar 6 ossicles de l'orella.
Conté els següents ossos:
* Frontal
* Temporal (2)
* Occipital
* Parietal (2)
* Etmoide
* Esfenoide
* Vòmer
* Unguis
* Cornet nasal
* Maxil·lar superior
* Maxil·lar inferior
* Zigomàtic o Malar

## Simbologia de la calavera

La calavera està associada a la mort i com a tal apareix en nombroses obres d'art, sobretot per recordar la fugacitat de la vida i la desgràcia de la seva finitud. Una de les escenes més famoses de Hamlet, en la imagineria popular, representa el protagonista de la tragèdia amb una calavera a la mà en el seu monòleg existencialista "ser o no ser".
Per aquest significat de mort apareix en flascons de verins o tòxics (sobretot als dibuixos animats) i a la bandera pirata. Igualment indica que un personatge està mort als videojocs. En el folklore i les pel·lícules de terror determinats esquelets poden tornar a la vida per assassinar o espantar i sovint porten la calavera a les mans.
# Pere Fabra

Pere Fabra i Abat (Valls, 1958) és Professor de Filosofia del Dret i Secretari General de la Universitat Oberta de Catalunya. Llicenciat en Dret i en Filosofia per la Universitat de Barcelona, és Doctor en Dret per la Universitat Pompeu Fabra. Va cursar estudis de postgrau a la Universitat de J.W. Goethe de Frankfurt (Alemanya) i ha estat professor visitant del Departament de Filosofia a la Northwestern University, a Chicago. Professionalment ha exercit d'advocat especialitzat en dret administratiu i urbanístic. Les seves línies de recerca se centren en la filosofia del dret i del llenguatge, en ètica i epistemologia, temes al voltant dels quals ha publicat a bastament.

## Referències

* ↑ «Pere Fabra». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Rascló sorollós

El rascló sorollós (Rallus crepitans) és una espècie d'ocell de la família dels ràl·lids (Rallidae) que habita pantans salats o salobres de Nord-amèrica, a les costes orientals, des de Connecticut, cap al sud fins Florida i, cap a l'oest fins al sud de Texas. Bahames i Antilles cap al sud fins Antigua. Guadalupe; Quintana Roo a Chinchorro Reef, Yucután i Belize. Ha estat considerada coespecífica amb el rascló gris (Rallus longirostris), fins alguns treballs recets.

## Referències

* ↑ «Rascló sorollós». Cercaterm. TERMCAT, Centre de Terminologia. Rev. 20/11/2023(català)
* ↑ JM Maley, RT Brumfield. 2013. Mitochondrial and next-generation sequence data used to infer phylogenetic relationships and species limits in the Clapper/King Rail (Rallus longirostris and elegans) complex. Condor. 115:316–329.
# Marta Casas

Marta Casas (Barcelona, Barcelonès, 1942), és una ceramista amb taller a La Floresta des de 1979. Es va formar a l'Escola Massana, a Barcelona, amb Josep Llorenç Artigas i al Sunderland College of Art d'Anglaterra, amb Mr Mottran.
Ha exposat a Madrid, Barcelona, Florència, Montevideo i Sant Cugat en diferents exposicions col·lectives o individuals.
Entre els anys 1984 i 1996, al Centre Cívic de La Floresta, va impartir diferents cursos de ceràmica i modelat.
En declaracions a cugat.cat l'artista destaca l'art de la ceràmica en tant que objecte útil més enllà de ser una obra artística per gaudir-ne de la seva presència.

## Referències

* ↑ «Cerámica contemporánea». dterra.art. [Consulta: 29 abril 2023].
* 1 2 3 Piera, Oriol «Marta Casas». Marta Casas, Roberta Ferreira. Cicle Artistes de Sant Cugat. Casa de Cultura.
* ↑ «Exposición de Marta Casas» (en castellà). infoceramica.com. [Consulta: 29 abril 2023].
* ↑ Caballé, Cinta. «Casas i Ferreira mostren la seva obra a la Casa de Cultura». [Consulta: 29 abril 2023].
* ↑ ARTEINFORMADO. «Traçant ponts: Catalunya – Japó, Exposición, Artesania, nov 2018» (en castellà), 20181029. [Consulta: 29 abril 2023].
* ↑ Atienzar, Tamara. «Marta Casas i Roberta Ferreira porten l'art de la ceràmica a la Casa de Cultura». cugat.cat. [Consulta: 29 abril 2023].
# Ladilla Rusa

Ladilla Rusa és un grup musical de Montcada i Reixac (Catalunya) format per Tania Lozano i Víctor F. Clares, amics des de la infància i periodistes de formació, que el 2017 decidiren crear un grup, inicialment com a broma. El seu estil, descrit com a «orgull txarnego», té influències de l'electropop, la rumba catalana i altres influències de la perifèria barcelonina. Les seves cançons més destacades són Macaulay Culkin i KITT y los coches del pasado.

## Discografia

* Estado del Malestar. La Mundial Records (2018).
* Costumbrismo mágico. (2022).

## Referències

* ↑ Corporació Catalana de Mitjans Audiovisuals. «Ladilla Rusa inaugura els lives de "Quan arribin els marcians"», 10 abril 2020. [Consulta: 27 maig 2020].
* ↑ «Ladilla Rusa, el orgullo charnego que triunfa en YouTube» (en castellà). El Mundo, 15-04-2019 [Consulta: 10 abril 2020].
* ↑ Corporació Catalana de Mitjans Audiovisuals. «Ladilla Rusa: poderosa alegria», 25 juliol 2019. [Consulta: 27 maig 2020].
* ↑ Periódico, El. «Ladilla Rusa cancela todos sus conciertos de los próximos dos meses por 'motivos personales'» (en castellà), 25-09-2024. [Consulta: 26 setembre 2024].
# Resolució 2112 del Consell de Seguretat de les Nacions Unides

La Resolució 2112 del Consell de Seguretat de les Nacions Unides fou adoptada per unanimitat el 30 de juliol de 2013. El Consell va ampliar el mandat de l'Operació de les Nacions Unides a Costa d'Ivori (UNOCI) i les tropes franceses de suport durant onze mesos, fins al 30 de juny de 2014, i va aprovar reduir el component militar de la força de pau a un màxim de 7.137 efectius (6.945 soldats i 192 observadors militars). El component de la policia va romandre en 1.555 empleats.
El Consell va recordar que el mandat de la UNOCI consisteix en protegir la població i ajudar el govern en el desarmament i la reintegració dels combatents i la reforma del sector de la seguretat, controlar l'embargament d'armes i els drets humans, amb especial atenció a nens i dones. La UNOCI també va haver de centrar-se en les àrees més arriscades per protegir la població i estabilitzar la situació de seguretat. La intenció del Consell de cara al futur era reduir encara més la força de pau perquè el govern ivorià pogués assumir el seu paper gradualment.

## Referències

* ↑ Nacions Unides. «Adopting resolution 2112, SC extends mandate of operation in Côte d'Ivoire until 30 juni 2014, focusing resources in high-risk areas», 30-07-2013.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Bromadora

La bromadora és una mena de cullera de mida grossa, rodona i plana amb foradins, generalment de ferro, de fusta o de plàstic, per a barrejar o girar un aliment fregit a la paella o bé per a esbromar (separar l'escuma) el brou, el vi o qualsevol altre líquid. També es coneix com a desbromadora, esbromadora o escumadora.

## Referències

* ↑ «bromadora» Diccionari Normatiu Valencià. Acadèmia Valenciana de la Llengua.
* ↑ «desbromadora» Diccionari Normatiu Valencià. Acadèmia Valenciana de la Llengua.
* ↑ «esbromadora» Diccionari Normatiu Valencià. Acadèmia Valenciana de la Llengua.
* ↑ «escumadora» Diccionari Normatiu Valencià. Acadèmia Valenciana de la Llengua.
# Serra de Cal Cintet

La Serra de Cal Cintet és una formació muntanyosa del terme municipal de Granera, al Moianès.
Està situada a la part central-occidental del terme, entre el torrent de l'Estevenell, al nord, i el torrent de Cal Cintet, al sud.

## Enllaços externs

* La Serra de Cal Cintet en el seu entorn, a l'Institut Cartogràfic de Catalunya
# Rascló àpter

El rascló àpter (Megacrex inepta) és una espècie d'ocell de la família dels ràl·lids (Rallidae) i única espècie del gènere Megacrex. Habita manglars i espesures de bambú del sud de Nova Guinea.
# Gran Ranjit

Gran Ranjit (Great Ranjit) és un riu de Bengala Occidental que neix a Sikkim, entra al districte de Darjeeling per l'oest i després d'un curs d'oest a est desaigua al Tista.
Els seus afluents són el Rangnu i el Chhota o Petit Ranjit.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Partit Comunista de Catalunya

* No s'ha de confondre amb Partit dels i les Comunistes de Catalunya o Comunistes de Catalunya.
El Partit Comunista de Catalunya fou fundat el 1932 i tenia com a referent el PCE. Va substituir a la Federació Comunista Catalanobalear (FCCB) que s'havia separat del PCE i havia fundat el Bloc Obrer i Camperol (BOC) juntament amb el Partit Comunista Català. Els seus principals dirigents foren Ramon Casanellas i Lluch, Antoni del Barrio i Antoni Sesé. El seu portaveu fou Catalunya Roja. La influència sindical fou minsa, per bé que notable dins la Federació Obrera de Sindicats de la Indústria Gastronòmica de Catalunya (FOSIG). El maig del 1934 celebrà el seu primer congrés.
A partir del 1935 va agafar la direcció Miquel Valdés i Valdés i l'organització de Ramon Casanellas i Lluch, que volia cooperar amb altres forces socialistes catalanes. Quan es va formar el Partit Obrer d'Unificació Marxista (POUM) una part dels membres del Bloc Obrer i Camperol que no s'hi varen incorporar, es van unir al PCC.
El juliol del 1936 es va fusionar amb altres partits per fundar el Partit Socialista Unificat de Catalunya (PSUC). Aleshores tenia uns 2.000 militants

## Enllaços externs

* Tret de (amb llicència GFDL).

## Vegeu també

* Partit dels Comunistes de Catalunya
# Lluís Zayas Muñoz

Lluís Zayas Muñoz (Barcelona, 1948) és un director de cinema català. Va estudiar cinema i art dramàtic a París i a Barcelona. Ha treballat com a ajudant de direcció per documentals i programes de televisió. Alhora, a les eleccions generals espanyoles de 1979 fou candidat al Senat d'Espanya per la província de Tarragona per la Lliga Comunista Revolucionària.
El 1987 treballà com a script al llargmetratge Qui t'estima, Babel? i el 1988 va dirigir el curtmetratge Angèlica. El 1989 fou ajudant de director a Si te dicen que caí i el 2000 ajudant de producció a Krámpack.
Com a director nomes ha dirigit i escrit el guió de dos llargmetratges: Bufons i reis (1994) que fou projectat en la 38a edició dels Premis Sant Jordi de Cinematografia, i que fou guardonada amb el premi a la millor fotografia i a la millor actriu secundària als Premis de Cinematografia de la Generalitat de Catalunya; i Joc de mentides (2003).

## Filmografia

* Bufons i reis (1994)
* Joc de mentides (2003)

## Referències

* ↑ Lluís Zayas a l'Índex de Directors de Cinema de Catalunya
* ↑ Elecciones. Tarragona, ABC, 24 de gener de 1979
* ↑ Lluís Zayas al BFI
* ↑ Presències i absències d'una vetllada cinematogràfica, Diari de Sant Cugat, 3 de juny de 1994, pàgines 3 i 4
* ↑ Lluís Zayas a Catalan Films
# Labada de Sarrahèra

El Labada de Sarrehèra es un pic situat al vessant nord del Pirineu central. Es troba al municipi de Vielha e Mijaran, a la comarca de la vall d'Aran. La seva altitud és de 2.550,7 metres, i per les seves dimensions i posició, domina la vall del riu Nere. El pic forma el límit nord d'una cresta de 400 metres de longitud, originada al massís del Tuc de Sarrahèra, situat més al sud.
El mot Labada, en occità, vol dir una gran roca planera de color vermellós, i fa clarament referència a la forma del pic.

## Referències

* ↑ Institut d'Estudis Aranesi. Diccionari aranés (varianta occitana) (pdf) (en aranès), gener 2019, p. 248 [Consulta: 25 desembre 2021].